  Виталий Пронин 1-тӥ тулыспалэ Ижын кутскоз Пельняньлы сӥзем фестиваль. 10 нунал ӵоже луоз пельнянь шудонъёсы пыриськыны, удмурт культураен тодматскыны, визь сынаны но трос пумо пельнянь веръяны…Пельняньлы сӥзем фестиваль туэ паймытоз трос тунсыко ужрадъёсыныз. Кылсярысь, 1-тӥ - 9-тӥ тулыспалэ Ижын ортчозы пӧртэм мастер-классъёс, визь сынан шудонъёс, оглом фестиваль пайдаё шутэтскыны луонлык сётэ.1-тӥ тулыспалэ К. Герд нимо музейын киужен вырон, мастер-классъёс герӟаськемын пельнянен. Кутсконэз 18.30 часын.3-тӥ  тулыспалэ «Платформа» спортъя комплексын ( 9-тӥ Январь ульча, 219-тӥ «а» юрт) шонер сиськонъя лекция. Кутсконэз 12.00 часын.3-тӥ  тулыспалэ Суредаськон искусствоосъя музейын нылпиослы но соослэн анай-атайёссылы «Выжыкыл пельнянь» мастерской. Удмурт писатель Владимир Котков аслаз произведениосыныз тодматоз, нош суредась Владимир Михайлов огезлы суред кылдытыны юрттоз. Кутсконэз 14.00.4-тӥ тулыспалэ «Сёма» клубын (К. Маркс ульча, 295-тӥ юрт) удмурт анайёс но дышетӥсьёс нылпиосты тодматозы удмурт культураен. 11.00 часын - 2-4 аресъемъёслы, 12.30 часын - 5-9 аресъемъёслы, 14.30 часын - 10 ареслэсь бадӟымъёслы.8-тӥ тулыспалэ Welten ресторанын (Пушкинской ульча, 130-тӥ «а» юрт) ортчоз пельняньлы сӥзем визь сынан шудон.Та ужрадъёсы дунтэк пыриськыны луэ, но радъясьёс дэмлало: лыктэмдылэсь азьвыл гожтӥське, фестивальлэн вотэсбамаз - pelmenfest.ru - пырыса. 0+Мария Иванова  